
Duomenų skyriaus Kultūros projektų vadovo 2015 metų veiklos ataskaita

2015 m. vykdyti šie projektai, atlikti darbai:

1. Kauno tvirtovės inventorizavimas.
2015 m. toliau vykdyti Kauno tvirtovės (toliau – Tvirtovės) foto fiksavimo darbai. Atlikta detali Tvirtovės statinių foto fiksacija Panemunėje. Užfiksuota visų civilinių statinių (eksploatuojamų ir apleistų) statinių būklė bei J. Vitkaus bataliono eksploatuojami Kauno tvirtovės statiniai. Pastarųjų fiksuota ir išorė, ir vidus. Neeksploatuojamų statinių vidaus būklė kiek įmanoma, fiksuota, eksploatuojamų – kiek įsileido savininkai (gyventojai) bendro naudojimo patalpų būklė irgi siekta fiksuoti. Išorės foto fiksacija atlikta detali, pateikiant pastatų bendrą vaizdą, atskiras detales, aplinką.

Šiuo metu fiksuoti objektai yra dokumentuojami, nustatoma jų buvusi paskirtis (Tvirtovės aktyvios veiklos laikotarpiu), objektų statybos datos. 

2014 m. Tvirtovės foto fiksacijos medžiaga dokumentuota. (Dalis Žemųjų Šančių Tvirtovės objektų 2015 m. fiksuota papildomai. Ši papildoma medžiaga parodė kaip greitai nyksta arba kinta Tvirtovės statiniai. Vieni aktyviai griaunami ar deginami, kiti perstatomi, pritaikant įvairiems poreikiams (gyvenimui, ūkinei veiklai ir pan.), tame tarpe ir įrašytieji į Kultūros vertybių registrą. 

2014 m. medžiaga perduota Kultūros paveldo departamento prie Kultūros ministerijos Kauno skyriui teikti Nekilnojamojo kultūros paveldo vertinimo tarybai. 

2. Paveldo skaitmeninimas.

Kultūros paveldo centras (toliau – KPC) yra patvirtintas „Virtualios elektroninio paveldo sistemos plėtros“ projekto, kurį koordinuoja Nacionalinė M. Mažvydo biblioteka, partneriu. Šiuo metu rengiamas paveldo skaitmeninio projektas, kuris būtų finansuojamas ES lėšomis. 

KPC šiuo projektu siekia skaitmeninti ir padaryti prieinamais visuomenei virtualioje erdvėje svarbiausius Paveldosaugos bibliotekos Dokumentų fondų dokumentus. Kitas tikslas – sumažinti šių dokumentų originalų fizinį naudojimą ir užtikrinti jų išsaugojimą. 

Rengiamam projektui teikti įvairūs skaičiavimai (skaitmeninio, kopijavimo, brėžinių apdorojimo ir kt. įrangos poreikis, specifikacijos, lėšų jai įsigyti poreikis, projektui vykdyti reikalingų darbuotojų poreikis ir kt.), skaičiavimų pagrindimas. Nagrinėti rengėjų atsiunčiami projektai, teiktos pastabos ir pasiūlymai.

Dirbant šia tema susiduriama su rimta problema – KPC kompiuterinė-programinė įranga yra beviltiškai pasenusi. Ja naudojantis neįmanoma net atidaryti ir perskaityti sudėtingesnius grafinius dokumentus, parengtus naujomis programomis. Kyla mintis, ar turėdami tokią programinę įrangą mes galime tikėtis racionalaus darbo sudėtingame skaitmeninio projekte net jei pačiam skaitmeninimui ir būtų įranga skirta? KPC privalėtų atsinaujinti įrangą, nes nemažai kompiuterių šiuo metu dar naudojama Windovs XP, kurios jau kelinti metai gamintojai net nebepalaiko.

3. Projektai.
2015 m. siekiant sustabdyti KPC rūsių irimo procesus organizuota rūsių patalpų ekspertizė, surinkti visi privalomi dokumentai ir parengta Administracinio pastato rūsių (u. k. 28269) tyrimų ir tvarkytos darbų projekto parengimo paraiška ir pateikta Kultūros paveldo departamentui. Planuojama darbus pradėti 2016 m. 
4. Centro internetinė svetainė.

Suprogramavus naują KPC internetinę svetainę atrenkamas, ruošiamas ir organizuojamas svetainėje talpinamos medžiagos vertimas į anglų kalbą, koordinuojami išverstos medžiagos talpinimo darbai. Šis darbas tęsiamas.

5. Einamieji darbai.
Darbas inventorizavimo, turto nurašymo ir kitose komisijose, darbo grupėse, vykdyti kiti KPC direktoriaus pavedimai.

